Neuvoston direktiivi 73/404/ETY, annettu 22 päivänä marraskuuta 1973, pesuaineita koskevan jäsenvaltioiden lainsäädännön lähentämisestä



Virallinen lehti nro L 347 , 17/12/1973 s. 0051 - 0052

Suomenk. erityispainos Alue 15 Nide 1 s. 0162

Kreikank. erityispainos: Luku 15 Nide 1 s. 0013

Ruotsink. erityispainos Alue 15 Nide 1 s. 0162

Espanjank. erityispainos: Luku 13 Nide 3 s. 0106

Portugalink. erityispainos: Luku 13 Nide 3 s. 0106



NEUVOSTON DIREKTIIVI, annettu 22 päivänä marraskuuta 1973, pesuaineita koskevan jäsenvaltioiden lainsäädännön lähentämisestä (73/404/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että pinta-aktiivisten aineiden biologisen hajoavuuden varmistamista koskevat jäsenvaltioissa voimassa olevat lait poikkeavat toisistaan, mistä aiheutuu kaupan esteitä, pesuaineiden lisääntynyt käyttö aiheuttaa osaltaan luonnon ja erityisesti vesien saastumista, yksi pesuaineiden vesiä saastuttavista vaikutuksista, nimittäin suuren vaahtomäärän muodostuminen, rajoittaa veden ja ilman välistä yhteyttä, vaikeuttaa hapen liukenemista, hankaloittaa vesillä liikkumista, heikentää vesikasvillisuuden elämälle välttämätöntä yhteyttämistä, vaikuttaa epäsuotuisasti jätevesien puhdistusprosessien eri vaiheisiin, vahingoittaa jätevedenpuh- distamoita ja muodostaa epäsuoran mikrobiologisen riskin bakteerien ja virusten mahdollisen kulkeutumisen vuoksi, ja on toivottavaa, että pesuaineiden keskimääräisen biologisen hajoavuuden taso pidetään 90 prosentissa; tekniikka ja teollisuuden käytännöt mahdollistavat tämän; on kuitenkin toivottavaa suojautua tietyiltä mittausmenetelmien epävarmuustekijöiltä, jotka voisivat johtaa taloudellisilta vaikutuksiltaan merkittäviin hylkäyspäätöksiin, ON ANTANUT TÄMÄN DIREKTIIVIN: 1 artikla Tässä direktiivissä pesuaineella tarkoitetaan kaikkia tuotteita, joiden koostumusta on erityisesti tutkittu niiden puhdistavien ominaisuuksien kehittämiseksi ja jotka on valmistettu pää- komponenteista (pinta-aktiivisista aineista) sekä lisäksi yleensä lisäkomponenteista (lisäaineista, tehosteista, täyteaineista ja muista apuaineista). 2 artikla Jäsenvaltioiden on kiellettävä saattamasta markkinoille ja käyttämästä pesuaineita, joiden sisältämien pinta-aktiivisten aineiden biologinen hajoavuus on vähemmän kuin 90 prosent- tia kussakin seuraavista aineryhmistä: anioniset, kationiset, ionittomat ja amfolyyttiset. Pinta-aktiivisten aineiden, joiden biologisen hajoavuuden keskimääräinen taso on vähintään 90 prosenttia, normaalista käytöstä ei saa aiheutua haittaa ihmisten tai eläinten terveydelle. 3 artikla Jäsenvaltio ei saa pinta-aktiivisten aineiden biologisen hajoavuuden tai myrkyllisyyden perusteella kieltää, rajoittaa tai estää saattamasta markkinoille tämän direktiivin säännösten mukaisia pesuaineita. 4 artikla Edellä 2 artiklassa säädettyjen vaatimusten mukaisuus on todettava muissa neuvoston direktiiveissä säädetyillä mittausmenetelmillä, joissa otetaan asianmukaisesti huomioon tällaisten menetelmien epäluotettavuus ja vahvistetaan aiheelliset poikkeamat. 5 artikla 1. Jos jäsenvaltio 4 artiklassa tarkoitettujen direktiivien mukaisesti suoritetuissa mittausmenettelyissä toteaa, että pesuaine ei ole 2 artiklassa vahvistettujen vaatimusten mukainen, jäsenvaltion on alueellaan kiellettävä saattamasta markkinoille ja käyttämästä kyseistä pesuainetta. 2. Siinä tapauksessa, että jäsenvaltio päättää kieltää pesuaineen, sen on välittömästi ilmoitettava siitä jäsenvaltiolle, josta tuote on peräisin, ja komissiolle, sekä esitettävä päätöksensä perustelut ja 1 kohdassa tarkoitettujen mittausten yksityiskohdat. Jos valtio, josta pesuaine on peräisin, vastustaa päätöstä, komissio kuulee viipymättä molempia jäsenvaltioita, joita asia koskee, sekä tarvittaessa muita jäsenvaltioita. Jos yhteisymmärrykseen ei päästä, komissio hankkii kolmen kuukauden kuluessa siitä, kun ensimmäisessä alakohdassa säädetyt tiedot saatiin, lausunnon joltakin 6 artiklassa tarkoitetulta laboratoriolta, joka ei kuitenkaan ole kummankaan jäsenvaltion, jota asia koskee, ilmoittama laboratorio. Lausunto on annettava 4 artiklassa tarkoitetuissa direktiiveissä säädettyjä viittausmenetelmiä käyttäen. Komissio toimittaa laboratorion lausunnon jäsenvaltioille, joita asia koskee; ne voivat yhden kuukauden kuluessa toimittaa huomautuksensa komissiolle. Komissio voi samalla kuulla muidenkin asianosaisten lausunnosta esittämät huomautukset. Tutustuttuaan näihin huomautuksiin komissio antaa tarvittavat suositukset. 6 artikla Kunkin jäsenvaltion on ilmoitettava muille jäsenvaltioille ja komissiolle laboratorio tai laboratoriot, jotka on valtuutettu suorittamaan mittauksia 5 artiklan 2 kohdassa tarkoitettujen viittausmenetelmien mukaisesti. 7 artikla 1. Seuraavat tiedot on esitettävä luettavin, näkyvin ja pysyvin kirjaimin pakkauksessa, jossa pesuaineet saatetaan kuluttajalle myytäväksi: a) tuotteen nimi, b) tuotteen markkinoille saattamisesta vastuussa olevan nimi tai toiminimi ja osoite tai tavaramerkki. Samat tiedot on esitettävä kaikissa pesuaineiden irtotavarakuljetuksia seuraavissa asiapapereissa. 2. Jäsenvaltiot voivat asettaa pesuaineiden markkinoille saattamisen edellytykseksi alueellaan, että 1 kohdassa luetellut tiedot annetaan niiden kansallisilla kielillä. 8 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 18 kuukauden kuluessa sen tiedoksi antamisesta sekä ilmoitettava tästä komissiolle viipymättä. 2. Jäsenvaltioiden on huolehdittava, että komissiolle toimitetaan niiden tässä direktiivissä tarkoitetuista kysymyksistä antamat keskeiset kansalliset säännökset. 9 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä marraskuuta 1973. Neuvoston puolesta Puheenjohtaja J. KAMPMANN (1) EYVL N:o C 10, 5.2.1972, s. 29 (2) EYVL N:o C 89, 23.8.1972, s. 13